Aidas Gedvilas

Aidas Gedvilas (g. 1966 m. birželio 9 d. Šiauliuose) – verslininkas, Lietuvos politinis bei visuomenės veikėjas.

 Biografija 
1985 m. baigė Šiaulių K. Didžiulio politechnikumą, įgijo automobilių remonto ir aptarnavimo specialybę. 1985–1987 m. tarnavo TSRS kariuomenėje. 1987–1992 m. mokėsi Kauno politechnikos instituto Šiaulių vakariniame fakultete mašinų gamybos inžinieriaus specialybės.

1987 m. „Šiaulių autoserviso“ priėmėjas, 1988 m. techninės kontrolės vyr. inžinierius, 1990 m. vyr. mechanikas, 1991 m. inžinierius-tiekėjas. 1995 m. įkūrė UAB „Aidma“, jos savininkas ir direktorius. 1997–2004 m. įkūrė UAB „Digikomas“, jos savininkas ir direktorius. 2004–2005 m. ir nuo 2020 m. Seimo narys. 2005 m. LR susisiekimo viceministras.

2005–2020 m. UAB „Soltekana“ direktorius.

2000–2003 m. ir 2011–2015 m. Šiaulių miesto savivaldybės tarybos narys. 2019–2020 m. Vilniaus miesto savivaldybės tarybos narys.2011 m. Lietuvos savivaldybių tarybų rinkimai

2003 m. Darbo partijos ir prezidiumo narys, Šiaulių skyriaus pirmininkas.

Lietuvos verslo darbdavių konfederacijos prezidiumo narys, Šiaulių skyriaus tarybos narys, Naftininkų asociacijos tarybos narys, Šiaulių raj. verslininkų asociacijos narys.

 Kontraversijos 
COVID-19 pandemijos metu, būdamas LR Seimo nariu, ne kartą viešai skleidė klaidinančią informaciją apie vakcinas, dėl ko buvo dažnai viešai kritikuojamas.

2021 m. birželio mėn. viešai paskelbė, kad Lietuvoje skiepijami kūdikiai ir mažamečiai vaikai, tuo pačiu kreipdamasis į Generalinę prokuratūrą, prašydamas ištirti tariamą incidentą.https://www.lrt.lt/naujienos/lietuvoje/2/1426729/po-seimo-nario-kreipimosi-i-prokuratura-del-galimo-vaiku-skiepijimo-nuo-covid-19-ministerija-aiskinasi-padeti-aptikome-kelias-klaidas Už šios, tikrovės neatitinkančios informacijos skleidimą buvo griežtai sukritikuotas LR sveikatos apsaugos ministerijos ir Lietuvos statistikos departamento.https://sam.lrv.lt/lt/naujienos/seimo-narys-skleidzia-nepatikrintus-faktus  2021 m. rugpjūčio mėn. neteisingai interpretavo mokslinius duomenis ir skleidė klaidinančią informaciją apie COVID-19 vakcinų efektyvumą, esą skiepyto žmogaus tikimybė mirti nuo COVID-19 yra 8 kartus didesnė nei neskiepyto.https://www.15min.lt/naujiena/aktualu/lietuva/tiesa-ar-melas-a-gedvilas-pasiskiepijusiu-tikimybe-mirti-didesne-8-45-karto-56-1547852 2021 m. spalio mėn. vėl viešai skleidė tikrovės neatitinkančią ir pasitikėjimą vakcinomis ardančią informaciją apie COVID vakcinų šalutinius poveikius, esą nuo COVID vakcinų Lietuvoje mirė keturi tūkstančiai žmonių.https://www.lrt.lt/naujienos/lietuvoje/2/1534237/lrt-faktai-kaip-pasklido-mitas-apie-4-tukstancius-pasiskiepijusiu-ir-mirusiu-lietuviu

2021 m. rugpjūčio 10 d. sakė kalbą nesankcionuotame mitinge prie LR Seimo, kuris vėliau virto riaušėmis.https://www.15min.lt/naujiena/aktualu/lietuva/parlamentaru-kalbos-proteste-prie-seimo-ragino-nepaklusti-ir-versti-vyriausybe-56-1548758 Prieš tai savo socialinėje paskyroje Facebook Gedvilas kvietė savo sekėjus dalyvauti nesankcionuotame mitinge.

2022 m. lapkričio 18 dieną pasitraukė iš Darbo partijos, iš garso įrašo sužinojęs, kad partijos kolegos apie jį negražiai atsiliepia ne tik tarpusavyje, bet ir bendraudami su politiniais oponentais.https://www.lrytas.lt/lietuvosdiena/aktualijos/2022/11/18/news/a-gedvilas-teigia-neplanaves-trauktis-is-darbo-partijos-tas-irasas-yra-esmine-priezastis-25209374

 Asmeninis gyvenimas 
Žmona Jolanta, vaikai Mona Liza, Kristijonas.2008 m. Lietuvos Respublikos Seimo rinkimai – Koalicija Darbo partija + jaunimas – Iškelti kandidatai 2008 m. Lietuvos Respublikos Seimo rinkimai – Leiboristų partija – Iškelti kandidatai 

 Šaltiniai 

Kategorija:Seimo nariai
Kategorija:Šiaulių politikai